ब्रज महोत्सव में जलमहलों चले रंगीन फव्वारे, कामां में लट्ठमार होली आज
महोत्सव में शोभायात्रा महारास
दोदिवसीय ब्रज होलीे महोत्सव के तहत मंगलवार की शाम जलमहलो में रंगीन फव्वारे चलाएं गए। जिन्हें देखने के लिए दूर-दूर से लोग डीग पहुंचे। जैसे ही फव्वारों से रंगीन जलधाराएं निकलने लगी। वैसे ही लोग इस रंगीन नजारे को बिना पलक झपकाएं निहारते हुए, इस खूबसूरत नजारे को अपने कैमरो में कैद करने लगे।
डीग के ऐतिहासिक जल महलों में रंगीन फव्वारों ने अपनी बहुरंगी छटा बिखेरी। साथ ही जल महलों के हरे भरे उद्यानों में तीखी धूप में बने प्रिज्म के कारण उतरी इंद्रधनुषी छटा को देख देशी-विदेशी सैलानियों के साथ स्थानीय लोगो ने जमकर लुप्त उठाया। महोत्सव के दौरान जल महलों में लोक कलाकारों ने अपनी लोक कलाओं के माध्यम से दर्शकों को मंत्रमुग्ध कर दिया। महोत्सव में पाली से आए हीराशंकर ने तेरहताली नृत्य ठोला गायन, नगाडा वादन अलवर, निवाई बारां, बूंदी आदि स्थानों से आएं कलाकरों ने अपनी कला पेश की। देशी-विदेशी सैलानियों के साथ प्रशासनिक अधिकारियों से लेकर राजपरिवार के सदस्यों ने पूरे परिवार के साथ महोत्सव का जमकर लुप्त उठाया। इस दौरान जोधपुर रियासत के महाराज गजसिंह, जिला कलेक्टर एनके गुप्ता, राजपरिवार के दुष्यंत सिंह, दीपराज सिंह, एडीएम प्रशासन ओपी जैन, पुलिस उप अधीक्षक अनिल कुमार, थानाधिकारी कन्हैयालाल, बृजेन्द्र यादव सहित अनेक लोग मौजूद थे।
डीग. ब्रज होली महोत्सव के दौरान जलमहलो मे बिखरती रंगीन फव्वारों की इन्द्रधनुष छटाएं।
bho_Deva bho_Deva hin_Deva hin_Deva hin_Deva